Artista manaĝero

Manaĝero estas profesia titolo uzata por homoj, kiuj kontrolas aŭ administras la tutan entreprenon aŭ partojn de ĝi. La titolo ofte estas uzata en diversaj kombinaĵoj, precipe en internaciaj entreprenoj en la formo vendestro, merkatiga manaĝero, ktp.

La titolo ofte estas uzata por homoj, kiuj kontrolas la agadojn, komercajn interkonsentojn, kontraktojn kaj aliajn aspektojn de la komerco de distristoj, atletoj, artistoj, soloaj artistoj kaj bandoj, kaj ofte nomiĝas talentmanaĝeroj, artistaj manaĝeroj, bandaj manaĝeroj aŭ muzikmanaĝeroj. Homoj, kiuj respondecas pri agadoj, taktikoj kaj trejnado, precipe en teamaj sportoj, ankaŭ havas la titolon manaĝero.

Famaj manaĝeroj por muzikgrupoj inkluzivas Brian Epstein de la Beatles kaj Malcolm McLaren de la Sex Pistols.

Ankaŭ en sportoj ekzistas individuoj aŭ kompanioj, kiuj gvidas atletojn kaj zorgas pri iliaj interesoj. Inter ili, Mark McCormack kaj lia kompanio International Management Group estis fruaj uzantoj, kaj en la 1960-aj jaroj akiris klientojn kiel Arnold Palmer kaj Jack Nicklaus (golfo) kaj Rod Laver (teniso).

 Vidu ankaŭ 
 Artista agentejo

Kategorio:Distraj profesioj
Kategorio:Artaj profesioj